CELEX: 11972B/PRO/30
Language: el
Date: 1972-01-22 00:00:00
Title: Πράξεις περί προσχωρήσεως του Βασιλείου της Δανίας, της Ιρλανδίας, του Βασιλείου της Νορβηγίας και του Ηνωμένου Βασιλείου της Μεγάλης Βρετανίας και Βορείου Ιρλανδίας στις Ευρωπαϊκές Κοινότητες, Πρωτόκολλο αριθ. 30 περί της Ιρλανδίας

Avis juridique important

|

11972B/PRO/30

Πράξεις περί προσχωρήσεως του Βασιλείου της Δανίας, της Ιρλανδίας, του Βασιλείου της Νορβηγίας και του Ηνωμένου Βασιλείου της Μεγάλης Βρετανίας και Βορείου Ιρλανδίας στις Ευρωπαϊκές Κοινότητες, Πρωτόκολλο αριθ. 30 περί της Ιρλανδίας  

Επίσημη Εφημερίδα αριθ. L 073 της 27/03/1972 σ. 0182

Πρωτόκολλο αριθ. 30 - περί της Ιρλανδίας(1) Επίσημη Εφημερίδα των Ευρωπαϊκών Κοινοτήτων αριθ. L 73 της 27ης Μαρτίου 1972.(2) Το Βασίλειο της Νορβηγίας δεν κατέθεσε τα έγγραφα προσχωρήσεως και κυρώσεως των πράξεων αυτών - Βλέπε απόφαση προσαρμογής (Επίσημη Εφημερίδα των Ευρωπαϊκών Κοινοτήτων αριθ. L 2 της 1ης Ιανουαρίου 1973).ΤΑ ΥΨΗΛΑ ΣΥΜΒΑΛΛΟΜΕΝΑ ΜΕΡΗ,επιθυμώντας να ρυθμίσουν ορισμένα ειδικά προβλήματα που ενδιαφέρουν την Ιρλανδία,έχοντας συμφωνήσει επί των κατωτέρω διατάξεων,υπενθυμίζουν ότι οι βασικοί στόχοι της Ευρωπαϊκής Οικονομικής Κοινότητος συνεπάγονται τη σταθερή βελτίωση των όρων διαβιώσεως και απασχολήσεως των λαών των Κρατών μελών, καθώς και την αρμονική ανάπτυξη των οικονομιών τους,μειώνοντας τις υφιστάμενες διαφορές μεταξύ των διαφόρων περιοχών και την καθυστέρηση των λιγότερο ευνοημένων·λαμβάνουν υπό σημείωση το γεγονός ότι η ιρλανδική κυβέρνηση έχει αποδυθεί στην εκτέλεση μιας πολιτικής εκβιομηχανίσεως και οικονομικής αναπτύξεως που έχει ως σκοπό την προσέγγιση του βιοτικού επιπέδου προς το βιοτικό επίπεδο των άλλων ευρωπαϊκών εθνών και την απάλειψη της υποαπασχολήσεως, εξουδετερώνοντας προοδευτικά τις περιφερειακές διαφορές του επιπέδου αναπτύξεως·αναγνωρίζουν ότι είναι προς το κοινό συμφέρον τους να επιτευχθούν οι στόχοι της πολιτικής αυτής·συμφωνούν να συστήσουν προς το σκοπό αυτό στα όργανα της Κοινότητος να θέσουν σε εφαρμογή όλα τα μέσα και τις διαδικασίες που προβλέπονται από τη συνθήκη ΕΟΚ, προσφεύγοντας ιδίως σε κατάλληλη χρησιμοποίηση των κοινοτικών πόρων που προορίζονται για την πραγματοποίηση των ανωτέρω αναφερθέντων στόχων της Κοινότητος·αναγνωρίζουν ιδιαίτερα ότι, στην περίπτωση εφαρμογής των άρθρων 92 και 93 της συνθήκης ΕΟΚ, θα πρέπει να λαμβάνονται υπόψη οι στόχοι της οικονομικής επεκτάσεως και της ανυψώσεως του βιοτικού επιπέδου του πληθυσμού.